Järgmisel päeval paistis, et ka Kardla küla lehmapidajatel ei ole olukord päris lootusetu. Riibaku auto sõidaks ülepäeviti Tõnise talu juurde, kui sinna viie-kuue lehma piim kokku toodaks. Aga veel lähemal on kaks talu ja küla  kaugemas sopis jälle kaks lehmaga talu, kes oleksid piimamüügist huvitatud. Peale selle tegutseb ka üks suurem talu, kust omal jõul piim Tartusse sõidutatakse. Aga eks see ole perele tülikas ja kulukas toiming, Riibakud võiksid Näki talu sellest tööst priiks teha.